Kinematografiya agentligida Misr elchisi bilan uchrashuv bo`lib o`tdi

Bugun Kinematografiya agentligida Misr Arab Respublikasining O`zbekistondagi Favqulodda va muxtor elchisi Amira Fahmi xonim bilan uchrashuv tashkil etildi.  Bu haqda agentlik axborot xizmati xabar bermoqda. 
Uchrashuv davomida Toshkent xalqaro kinofestivalini o`tkazishdagi hamkorlik va misrlik kinoijodkorlar bilan ko-produksiya filmlarini yaratish masalalari muhokama qilindi. Shuningdek, misr filmlarini o`zbek telekanallari, o`zbek filmlarini esa misr telekanallari orqali namoyish etishga kelishildi. Tomonlar bu borada amalga oshirilishi kutilayotgan ishlarga batafsil to`xtalib o`tishdi.  
Bundan tashqari, uchrashuvda O`zbekiston madaniy merosini o`rganish, saqlash va ommalashtirish Butunjahon jamiyati bilan Misr elchixonasi o`rtasidagi hamkorlik masalalariga ham alohida to`xtaldi. Butunjahon jamiyati tomonidan sentyabrda o`tkaziladigan konferensiyaga Misrdan ham olimlarni jalb qilish, shu bilan birga Misrda saqlanayotgan O`zbekiston madaniyatiga oid yodgorliklar bo`yicha kitoblar to`plamini chop etish tashabbusi ilgari surildi.